Diari Oficial de la Generalitat Valenciana


Sumari del DOGV 9051, del 30-03-2021 (2021/3234)

RESOLUCIÓ de 25 de març de 2021, de la Direcció General d'Obres Públiques, Transports i Mobilitat Sostenible, sobre delegació de signatura en les persones titulars de les direccions dels serveis territorials del Transport.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9051

Data del DOGV
:   30-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/3234


Data del document
:   25-03-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 25 de març de 2021, de la Direcció General d'Obres Públiques, Transports i Mobilitat Sostenible, sobre delegació de signatura en les persones titulars de les direccions dels serveis territorials del Transport. [2021/3234]  
L'article 141 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, disposa que la Direcció General d'Obres Públiques, Transports i Mobilitat Sostenible exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'infraestructures públiques viàries, seguretat viària, planificació i logística del transport; planificació, coordinació i execució de l'oferta intermodal del transport a la Comunitat Valenciana; seguretat i ordenació del transport; gestió de la xarxa de transports, i mobilitat metropolitana.  
  
D'acord amb el que s'estableix en els articles 70 de la Llei 5/1983, de 30 de desembre, del Consell, 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, i 12 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Delegar la signatura en les persones titulars de les direccions dels serveis territorials de transport de la Conselleria de Política Territorial, Obres Públiques i Mobilitat de les funcions següents:  
a) En relació amb les autoritzacions de transport:  
L'atorgament, visat, suspensió, revocació i rehabilitació de les autoritzacions del transport per carretera i de les activitats auxiliars i complementàries a aquest.  
b) En relació amb el transport regular de viatgers d'ús general:  
1. L'autorització de parades i modificació de les existents.  
2. L'adscripció de vehicles a les concessions. Quan la concessió transcórrega per més d'una província, l'exercici de les funcions es realitzarà pels serveis territorials de Transport de la província l'àmbit territorial de la qual per on transcorre és major.  
c) En relació amb el transport discrecional de viatgers en vehicles de turisme (taxi):  
Fixar les condicions específiques perquè les persones titulars d'autoritzacions d'una determinada àrea funcional puguen prendre servei en unes altres àrees funcionals, en els termes que s'estableix en l'article 21.3 de la Llei 13/2017, de 8 de novembre, de la Generalitat, del taxi de la Comunitat Valenciana.  
d) En relació amb les infraccions i sancions en matèria de transport:  
  
1. La iniciació dels procediments sancionadors i la imposició de sancions per infraccions molt greus, greus i lleus, segons el que s'estipula en l'article 36.2 de la Llei 13/2017, de 8 de novembre, de la Generalitat, del taxi de la Comunitat Valenciana.  
2. La iniciació dels procediments sancionadors i la imposició de sancions per infraccions molt greus, greus i lleus, segons el que s'estipula en l'article 146.1 de la Llei 16/1987, de 30 de juliol, d'ordenació dels transports terrestres, en relació amb els articles 70.1 de la Llei 5/1983, de 30 de desembre, de Govern valencià, i 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, i 97 i 107.1 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
  
Segon  
En les resolucions i actes que se signen per delegació és requisit formal indispensable fer constar la referència a l'autoritat delegant, mitjançant la consignació al peu de signatura de la llegenda «La directora general d'Obres Públiques, Transports i Mobilitat Sostenible», seguit de l'expressió «Per delegació de signatura» o «P. d., de signatura», al costat de l'esment de les dades identificatives de la present resolució, fent constar la denominació del càrrec o lloc de treball i nom de la persona que signa per delegació.  
  
Tercer  
La delegació de signatura no implica alteració de la competència de l'òrgan delegant.  
  
Quart  
La directora general d'Obres Públiques, Transports i Mobilitat Sostenible podrà revocar totalment o parcialment la delegació de signatura, i podrà signar en qualsevol moment els documents la signatura dels quals estiga delegada mitjançant la present resolució.  
  
Cinqué  
Deixar sense efecte les resolucions de 8 de maig de 2017, de la Direcció General d'Obres Públiques, Transport i Mobilitat, sobre delegació de funcions en els titulars dels serveis territorials de Transport de la Conselleria d'Habitatge, Obres Públiques i Vertebració del Territori, i de 8 de juny de 2020, de la directora general d'Obres Públiques, Transports i Mobilitat Sostenible, sobre delegació de l'exercici de competències en les persones titulars de les direccions dels serveis territorials de Transport.  
  
Sisé  
La present resolució farà efecte a partir de l'endemà de la publicació en el Diari Oficial de la Generalitat Valenciana.  
  
València, 25 de març de 2021.- La directora general d'Obres Públiques, Transports i Mobilitat Sostenible: Roser Obrer Marco.